
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13
35000 Slavonski Brod                                                                    Broj:1/ St-1420/2017-3
 
R J E Š E N J E


	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnoj sutkinji Vesni Vukelić, postupajući po prijedlogu FINE za otvaranje stečajnog postupka nad dužnikom MABAMIJO j.d.o.o. za ugostiteljstvo i usluge, OIB 66402392944, Velika Kopanica, Ivana Filipovića 56, dana 27.rujna 2017.g.

	
r i j e š i o    j e


	I – Pokreće se prethodni postupak radi utvrđivanja pretpostavki za otvaranje stečajnog postupka nad dužnikom MABAMIJO j.d.o.o. za ugostiteljstvo i usluge, OIB 66402392944, Velika Kopanica, Ivana Filipovića 56.	 
	
	II – Ročište radi očitovanja o prijedlogu i radi rasprave o pretpostavkama za otvaranje stečajnoga postupka određuje se na dan  18.listopada 2017.g. u 10,30 sati kod Trgovačkog suda  u Stalnoj službi  Slav. Brod, Trg pobjede 13/III, sudnica 89/III.
	Na ročište se pozivaju:
	- predlagatelj
	- dužnik uz prijedlog
	 
Nalaže se zakonskoj zastupnici dužnika Jeleni Blažević iz Slav.Broda, Stanka Vraza 119, OIB 70158022416, da najkasnije do zakazanog ročišta dostavi stečajnom sucu javnobilježnički ovjerovljeni prokazni popis imovine i obveza na propisanom obrascu, te bilance za posljednje tri poslovne godine.

Obrazloženje
	
	FINA RC Osijek Podružnica Slav.Brod podnijela je ovom sudu prijedlog za otvaranje stečajnog postupka nad dužnikom MABAMIJO j.d.o.o. za ugostiteljstvo i usluge, Velika Kopanica, Ivana Filipovića 56, na temelju odredbe čl.110 Stečajnog zakona (NN br.71/15, dalje SZ).
U prijedlogu navodi da dužnik na dan 18.09.2017. u Očevidniku redoslijeda osnova za plaćanje ima evidentirane neizvršene osnove za plaćanje u neprekidnom razdoblju od 120 dana u ukupnom iznosu od 9.969,65 kn i da zapošljava 2 radnika. 




	Temeljem iznesenih podataka sud je utvrdio da je predlagatelj ovlašten za podnošenje prijedloga za otvaranje stečajnog postupka temeljem odredbe čl. 444 st. 2 SZ-a, a da bi sud mogao utvrditi sve činjenice vezane za strukturu i obim imovine koja bi mogla ući u stečajnu masu, te da bi zakonskom zastupniku omogućio da se očituje o podnesenom prijedlogu,  valjalo je temeljem prijedloga pokrenuti prethodni postupak i zakazati ročište, zbog čega je odlučeno kao u izreci ovog rješenja na temelju odredbe čl. 115 st. 1 i čl. 123 SZ-a.

	

U Slav.Brodu, 27.rujna 2017.g.

                                                                                                         STEČAJNI SUDAC:
                                                                                                              Vesna Vukelić, v.r.
 



 NAPUTAK O PRAVNOM LIJEKU:
Protiv ovog rješenja posebna žalba nije dopuštena, 


Dostaviti putem mrežne stanice e-oglasna ploča suda:
1. z.z.dužnika, i putem pošte
2. FINA

